CELEX: 32018R0400
Language: mt
Date: 2018-03-14 00:00:00
Title: Regolament tal-Kummissjoni (UE) 2018/400 tal-14 ta' Marzu 2018 li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandard Internazzjonali tal-Kontabilità (IAS) 40 (Test b'rilevanza għaż-ŻEE. )

15.3.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 72/13
            
         REGOLAMENT TAL-KUMMISSJONI (UE) 2018/400
   tal-14 ta' Marzu 2018
   li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandard Internazzjonali tal-Kontabilità (IAS) 40
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill tad-19 ta' Lulju 2002 dwar l-applikazzjoni ta' standards internazzjonali tal-kontabilità (1), u b'mod partikolari l-Artikolu 3(1) tiegħu,
   Billi:
   
               (1)
            
            
               Permezz tar-Regolament tal-Kummissjoni (KE) Nru 1126/2008 (2) ġew adottati ċerti standards internazzjonali u interpretazzjonijiet li kienu fis-seħħ fil-15 ta' Ottubru 2008.
            
         
               (2)
            
            
               Fit-8 ta' Diċembru 2016, il-Bord dwar l-Istandards Internazzjonali tal-Kontabilità (IASB) ippubblika emendi għall-Istandard Internazzjonali tal-Kontabilità (IAS) 40 Proprjetà għall-Investiment. L-emendi jiċċaraw meta kumpanija hija awtorizzata tirriklassifika proprjetà għall- (jew mill-) kategorija “proprjetà għall-investiment”.
            
         
               (3)
            
            
               Wara l-konsultazzjonijiet mal-Grupp Konsultattiv Ewropew għar-Rappurtar Finanzjarju, il-Kummissjoni tikkonferma li l-emendi għall-IstandardInternazzjonali tal-Kontabilità (IAS) 40 jissodisfaw il-kriterji għall-adozzjoni stipulati fl-Artikolu 3(2) tar-Regolament (KE) Nru 1606/2002.
            
         
               (4)
            
            
               Ir-Regolament (KE) Nru 1126/2008 għalhekk jenħtieġ li jiġi emendat skont dan.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat Regolatorju tal-Kontabilità,
            
         ADOTTAT DAN IR-REGOLAMENT:
   Artikolu 1
   Fl-Anness tar-Regolament (KE) Nru 1126/2008 l-Istandard Internazzjonali tal-Kontabilità (IAS) 40 Proprjetà għall-Investiment huwa emendat kif stipulat fl-Anness ta' dan ir-Regolament.
   Artikolu 2
   Kull kumpanija tapplika l-emendi msemmija fl-Artikolu 1, mhux aktar tard mid-data tal-bidu tal-ewwel sena finanzjarja tagħha li tibda fl-1 ta' Jannar 2018 jew wara din id-data.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
      Magħmul fi Brussell, l-14 ta' Marzu 2018.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 243, 11.9.2002, p. 1.
   
      (2)  Ir-Regolament tal-Kummissjoni (KE) Nru 1126/2008 tat-3 ta' Novembru 2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill (ĠU L 320, 29.11.2008, p. 1).
   
      ANNESS
      
         Trasferimenti ta' Propjetà għall-Investiment
      
      (Emendi għall-IAS 40)
      
         Emendi għall-IAS 40 Investimenti għall-Propjetà
         
      
      Il-paragrafi 57-58 huma emendati
      TRASFERIMENTI
      
               
                  
                     57.
                  
               
               
                  Entità għandha tittrasferixxi proprjetà lil, jew minn, propjetà għall-investiment meta, u biss meta, ikun hemm bidla fl-użu. Isseħħ bidla fl-użu meta l-propjetà tissodisfa, jew ma tibqax tissodisfa, id-definizzjoni ta' proprjetà għall-investiment u meta jkun hemm evidenza ta' bidla fl-użu. Waħedha, bidla fl-intenzjonijiet tal-maniġment għall-użu ta' proprjetà ma tipprovdix evidenza ta' bidla fl-użu. Eżempji ta' evidenza ta' bidla fl-użu jinkludu:
                  
                              
                                 (a)
                              
                           
                           
                              
                                 il-bidu ta' okkupazzjoni mis-sid, jew ta' żvilupp bl-iskop għal okkupazzjoni mis-sid, għal trasferiment minn proprjetà għall-investiment għal proprjetà okkupata mis-sid;
                              
                           
                        
                              
                                 (b)
                              
                           
                           
                              
                                 il-bidu ta' żvilupp bl-iskop ta' bejgħ, għal trasferiment minn proprjetà għall-investiment għal inventarji;
                              
                           
                        
                              
                                 (c)
                              
                           
                           
                              
                                 it-tmiem ta' okkupazzjoni mis-sid, għal trasferiment minn proprjetà okkupata mis-sid għal proprjetà għall-investiment; kif ukoll
                              
                           
                        
                              
                                 (d)
                              
                           
                           
                              
                                 il-bidu ta' lokazzjoni operatorja għal parti oħra, għal trasferiment minn inventarji għal proprjetà tal-investiment.
                              
                           
                        
                              
                                 (e)
                              
                           
                           
                              [imħassar]
                           
                        
            
               
                  58.
               
               
                  Meta entità tiddeċiedi li tittrasferixxi proprjetà għall-investiment mingħajr żvilupp, hi tkompli tittratta l-proprjetà bħala proprjetà għall-investiment sakemm isir l-irtirar tar-rikonoxximent (eliminata mir-rapport tal-pożizzjoni finanzjarja) u ma terġax tikklassifikaha bħala inventarju. B'mod simili, jekk entità tibda tiżviluppa mill-ġdid proprjetà eżistenti għall-investiment għall-użu kontinwu fil-futur bħala proprjetà għall-investiment, il-proprjetà tibqa' proprjetà għall-investiment u ma terġax tiġi kklassifikata bħala proprjetà okkupata mis-sid matul l-iżvilupp mill-ġdid.
                  …
               
            Ġew miżjuda l-paragrafi 84C–84E u l-intestatura relatata tagħhom, kif ukoll il-paragrafu 85G.
      DISPOŻIZZJONIJIET TRANŻITORJI
      …
      
         Trasferimenti ta' propjetà għall-investiment
      
      
               
                  84C
               
               
                  
                     Trasferimenti ta' Proprjetà għall-Investiment (Emendi għall-IAS 40), maħruġa f'Diċembru 2016, emendati l-paragrafi 57–58. Entità għandha tapplika dawk l-emendi għal bidliet fl-użu li jseħħu fil-bidu jew wara l-bidu tal-perjodu ta' rappurtar annwali meta l-entità tapplika l-emendi għall-ewwel darba (id-data tal-applikazzjoni inizjali). Fid-data tal-applikazzjoni inizjali, entità għandha terġa' tivvaluta l-klassifikazzjoni ta' propjetà miżmuma f'dik id-data u, jekk applikabbli, terġa' tikklassifika mill-ġdid il-proprjetà billi tapplika l-paragrafi 7–14 biex jirriflettu l-kundizzjonijiet li jeżistu f'dik id-data.
               
            
               
                  84D
               
               
                  Minkejja r-rekwiżiti fil-paragrafu 84C, entità għandha l-permess li tapplika l-emendi għall-paragrafi 57–58 b'mod retrospettiv skont l-IAS 8 jekk, u biss jekk, dak ikun possibbli mingħajr l-użu ta' għaqal.
               
            
               
                  84E
               
               
                  Jekk, b'konformità mal-paragrafu 84C entità terġa' tikklassifika propjetà fid-data tal-applikazzjoni inizjali, l-entità għandha:
                  
                              (a)
                           
                           
                              tieħu kont tal-klassifikazzjoni mill-ġdid filwaqt li tapplika r-rekwiżiti tal-paragrafi 59–64. Meta jiġu applikati l-paragrafi 59–64, entità għandha:
                              
                                          (i)
                                       
                                       
                                          tapplika kwalunkwe referenza fid-data tal-bidla fl-użu bħala d-data tal-applikazzjoni inizjali; kif ukoll
                                       
                                    
                                          (ii)
                                       
                                       
                                          tara li kwalunkwe ammont li, skont il-paragrafi 59–64, kieku kien ikun rikonoxxut fil-profitt jew telf bħala aġġustament għall-bilanċ tal-ftuħ tal-qligħ imfaddal fid-data tal-applikazzjoni inizjali.
                                       
                                    
                        
                              (b)
                           
                           
                              tiddivulga l-ammonti kklassifikati mill-ġdid għal, jew minn, propjetà għall-investiment skont il-paragrafu 84C. L-entità għandha tiddivulga dawk l-ammonti kklassifikati mill-ġdid bħala parti tar-rikonċiljazzjoni tal-ammont riportat tal-propjetà għall-investiment fil-bidu u fit-tmiem tal-perijodu, kif meħtieġ mill-paragrafi 76 u 79.
                           
                        
            DATA EFFETTIVA
      …
      
               
                  85G
               
               
                  
                     Trasferimenti ta' Proprjetà għall-Investiment (Emendi għall-IAS 40), maħruġa f'Diċembru 2016, emendati l-paragrafi 57–58 u miżjuda l-paragrafi 84C-84E. Entità għandha tapplika dawk l-emendi għall-perjodi annwali li jibdew fl-1 ta' Jannar 2018, jew wara. Hija permessa applikazzjoni aktar bikrija. Jekk entità tapplika dawn l-emendi għal perjodu preċedenti, din għandha tiddivulga dan il-fatt.